Lav et referat af nedenstående tekst:

Tekst:
Kort tid før startfløjtet i superligakampen på Aalborg Portland Park mellem AaB og Viborg, fik en bus smadret en rude ved et stenkast. Det fortæller vagtchef fra Nordjyllands Politi Jess Falberg. - Der er ingen, der er kommet til skade, siger han. Der var ellers relativt stille og roligt omkring indgangen til stadion, da stenen pludselig blev smidt mod bussen, fortæller vagtchefen, der roser Viborg-tilhængerne for at håndtere situationen stille og roligt. Civilt politi var til stede, men det er endnu ikke lykkedes at finde gerningsmanden, lyder det fra vagtchefen, der også oplyser, at der er sendt forstærkning til Aalborg Portland Park. Opdatering 21.20: Politiet er mødt talstærkt op for at eskortere Viborgfans og busser væk fra stadion, og det er forløbet stille og roligt, fortæller vagtchef Jess Falberg.

Referat:
Et stenkast smadrede kort før kampstart en rude i en af busserne med Viborg-tilhængere ved aftenens superligakamp mellem AaB og Viborg, men ingen kom til skade ved angrebet.